**Gobeithion i Gymru**

**Plant o dan 7 oed**

**Gwybodaeth i ddarllenwr y stori**

Mae'r Comisiynydd Plant wedi cyhoeddi holiadur cenedlaethol, 'Gobeithion i Gymru'. Bydd yr holiadur yma yn helpu'r Comisiynydd glywed safbwyntiau a theimladau plant ar draws Cymru ar faterion gwahanol, a bydd y canlyniadau yn ei galluogi i ffurfio ei blaenoriaethau gwaith.

Mae'r pecyn yma yn galluogi plant 4-7 oed i fod yn rhan o'r gwaith yma hefyd, trwy stori. Bydd cyfleoedd yn ystod y stori iddyn nhw rannu eu barn neu syniadau. Plis gwnewch nodyn o ymatebion eich plant ac anfonwch rhain yn nôl i ni.

Gall athrawon neu arweinwyr grwp wneud y gweithgaredd yma gyda'u dosbarth neu grwp. Neu, efallai eich bod chi'n rhiant neu ofalwr sydd eisiau gwneud y gweithgaredd gyda'ch plant neu blentyn.

Os gwelwch yn dda, cofiwch lenwi'r ffurflen monitro ar dudalen olaf y pecyn. Bydd hyn yn ein helpu i weld os oes angen mwy o gefnogaeth ar grwpiau penodol o blant.

Mae'r stori yn dechrau ar y dudalen nesaf.

Mae gyda ni [ffeil Powerpoint](https://www.childcomwales.org.uk/wp-content/uploads/2022/10/dan-7-a4w-cymraeg.pptx) neu [ffeil PDF](https://www.childcomwales.org.uk/wp-content/uploads/2022/10/dan-7-a4w-cymraeg.pdf) gyda lluniau i helpu egluro'r stori.

**Stori**

Dyma Rocio. Hi yw Commisiynydd Plant Cymru.

Ei swydd yw cadw plant yn hapus, yn iach, ac yn ddiogel. **(pigwch symudiadau ar gyfer y geiriau yma er mwyn eu hailadrodd trwy gydol y stori)**

Mae Rocio wedi ysgrifennu stori, ac mae hi eisiau dy help gydag ambell rhan. Wyt ti'n meddwl gallet ti ei helpu hi?

Stori dau blentyn yw hwn. Eu henwau nhw yw \_\_\_\_\_\_\_\_\_ a \_\_\_\_\_\_\_\_\_\_ **(plant yn dewis y dau enw)**

Aeth y plant ar antur ar draws Cymru i ffeindio mas beth sy'n cadw plant yn hapus, yn iach, ac yn ddiogel.

Gofynnon nhw i lawer iawn o blant, fel ti/chi, am help.

Bydd \_\_\_\_ a \_\_\_\_\_ yn dweud wrth Rocio beth ddywedodd y plant, fel ei bod hi'n gallu gwned yn siwr bod pob plentyn yng Nghymru yn hapus, yn iach, ac yn ddiogel.

Gwelodd \_\_\_\_ a \_\_\_\_\_ dau blentyn yn eistedd tu allan i dŷ. Roedd y plant yn gwenu. Roedden nhw'n hapus. Wyt ti'n gallu gwneud wyneb hapus?

"Beth yw'r pethau sy'n gwneud i chi deimlo'n hapus?' gofynodd \_\_\_\_\_ a \_\_\_\_\_\_

Dywedon nhw "mae chwarae yn gwneud i fi deimlo'n hapus"

Ydy chwarae yn gwneud i ti'n teimlo'n hapus?

Beth arall sy'n gwneud i ti deimlo'n hapus? **(gwnewch nodyn o'r atebion isod)**

Nesaf ar ei antur, aeth \_\_\_\_\_\_\_ a \_\_\_\_\_\_\_\_ i barc hyfryd, lle welon nhw dau ffrind yn cael picnic.

"Beth wyt ti'n bwyta?" gofynodd \_\_\_\_\_\_\_ a \_\_\_\_\_\_\_\_\_.

"Rydyn ni'n bwyta ffrwythau a llysiau i gadw ni'n iach" dywedodd y ffrindiau (cyfle i'r plant i wneud y symudiad ar gyfer iach)

Wyt ti'n meddwl bod bwyta bwyd iach yn bwysig?

Pa bethau eraill ydy plant angen ei wneud i gael corff ac ymenydd iach? **(gwnewch nodyn o'r atebion isod)**

Aeth \_\_\_\_\_\_\_\_\_\_\_\_ a \_\_\_\_\_\_\_\_\_\_\_\_ ymlaen ar eu hantur. Yn sydyn, gwelon nhw ddau blentyn yn cario ymbarel ENFAWR a lliwgar.

"Pam wyt ti'n cario ymbarel?" gofynodd \_\_\_ a \_\_\_\_

"Mae'n cadw ni'n ddiogel rhag y glaw.“ **(cyfle i'r plant i wneud y symudiad ar gyfer diogel)**

Ydy ymbarel yn dy gadw di'n ddiogel rhag bopeth?

Felly, pa bethau eraill sy'n cadw ti'n ddiogel? Pwy sy'n cadw ti'n ddiogel? **(Efallai hoffech chi annog y plant i feddwl am bwy sy'n eu cadw nhw'n ddiogel adref, neu fewn lleoliad addysg, neu yn y gymuned. Gwnewch nodyn o'r atebion isod)**

Aeth \_\_\_\_\_\_\_\_\_\_ a \_\_\_\_\_\_\_\_\_\_\_\_ nôl i ddweud wrth Rocio am y pethau roedden nhw wedi ffeindio allan.

Dysgodd Rocio llawer am .......... a .......... a........(cyfle i ailadrodd rhai o'r pethau roedd y plant wedi dweud)

Ond roedd gan Rocio un gwestiwn arall.

Taset ti yn rhedeg Cymru, beth faset ti'n ei wneud i wneud yn siwr bod pob plentyn yn hapus, yn iach, ac yn ddiogel? **(nodwch yr atebion yn y bocs isod)**

Bydd Rocio yn gwrando ar beth rwyt ti'n ei ddweud ac yn defnyddio dy atebion i helpu gwneud Cymru yn lle gwell i blant.Rocio will listen to what you say and will use this to make Wales a better place for children.

Y diwedd.

**Ffurflen Monitro**

Bydd llenwi'r ffurflen yma yn ein helpu i ddeall os oes angen help ychwanegol ar grwpiau penodol.

1. Nifer y plant a gymerodd rhan:

Bechgyn \_\_\_\_

Merched: \_\_\_\_

Dydw i ddim eisiau ateb

2. Ydy eich plentyn/plant mewn gofal e.e. gofal maeth neu gartref i blant?

Ydyn

Nac ydyn

Dydw i ddim eisiau ateb

3. Ydy eich plentyn/plant yn anabl, neu oes gyda nhw anghenion dysgu ychwanegol?

Ydyn/oes

Nac ydyn/nac oes

Dydw i ddim eisiau ateb

4. Ble ydy eich plentyn/plant yn derbyn ei addysg?

Ysgol neu feithrinfa

Adref

Dydyn nhw ddim yn derbyn addysg

Dydw i ddim eisiau ateb

**5. Awdurdod lleol:**

Blaenau Gwent

Pen-y-Bont ar Ogwr

Caerffili

Caerdydd

Caerfyrddin

Ceredigion

Conwy

Sir Ddinbych

Sir y Fflint

Gwynedd

Ynys Môn

Merthyr Tudful

Sir Fynwy

Castell Nedd Port Talbot

Casnewydd

Sir Benfro

Powys

Rhondda Cynon Taf

Abertawe

Torfaen

Bro Morgannwg

Wrecsam

**6.Ethnigrwydd**

Gwyn Cymreig neu Brydeinig

Gwyn – Sipsi neu Deithiwr Gwyddelig

Gwyn – Roma

Gwyn o wlad arall from another country

Asiaidd Cymreig neu Brydeinig

Asiaidd o wlad arall

Du Cymreig neu Brydeinig

Du o wlad arall

Amlethnig (mixed heritage)

Ddim yn siwr

Dwi ddim eisiau ateb

Arall (ysgrifennwch ateb)

6. Crefydd

Dim crefydd

Cristnogaeth (pob enwad)

Bwdhaeth

Hindwaeth

Iddewiaeth

Islam

Siciaeth

Crefydd arall

Dwi ddim eisiau ateb